CELEX: 62014FN0009
Language: el
Date: 2014-02-01 00:00:00
Title: Υπόθεση F-9/14: Προσφυγή-αγωγή της 1ης Φεβρουαρίου 2014 — ΖΖ κατά Ευρωπαϊκής Τράπεζας Επενδύσεων

7.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/44
            
         Προσφυγή-αγωγή της 1ης Φεβρουαρίου 2014 — ΖΖ κατά Ευρωπαϊκής Τράπεζας Επενδύσεων
   (Υπόθεση F-9/14)
   2014/C 212/56
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: ΖΖ (εκπρόσωποι: L. Isola, G. Isola, δικηγόροι)
   
      Καθής-εναγόμενη: Ευρωπαϊκή Τράπεζα Επενδύσεων (ΕΤΕπ)
   
      Αντικείμενο και περιγραφή της διαφοράς
   
   Η ακύρωση της εκθέσεως αξιολογήσεως για το έτος 2012, καθόσον με την έκθεση αυτή ο προσφεύγων-ενάγων δεν βαθμολογείται με «exceptional performance» (εξαιρετικά) ή «very good performance» (λίαν καλώς) και δεν προτείνεται για προαγωγή στην κατηγορία καθηκόντων D και καθόσον με την έκθεση καθορίζονται οι στόχοι για το έτος 2013, η ακύρωση του οδηγού της διαδικασίας αξιολογήσεως του προσωπικού κατά το έτος 2012, καθώς και, τέλος, το να υποχρεωθεί η ΕΤΕπ να αποκαταστήσει την υλική ζημία και να ικανοποιήσει την ηθική βλάβη που διατείνεται ότι υπέστη ο προσφεύγων-ενάγων.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει
               
                           —
                        
                        
                           την απόφαση που εξέδωσε στις 18 Δεκεμβρίου 2012 η επιτροπή προσφυγών, αναπέμποντας τον φάκελο της υποθέσεως και καθορίζοντας στην επιτροπή αυτή κριτήρια τα οποία θα πρέπει να εφαρμόσει κατά την έκδοση νέας αποφάσεως·
                        
                     
                           —
                        
                        
                           τις κατευθυντήριες γραμμές που καθόρισε η διεύθυνση «ανθρωπίνων πόρων» με το «αριθ. 722/S&D/D&P/2012-198 υπόμνημα προς το προσωπικό», της 5ης Δεκεμβρίου 2012, και τις αντίστοιχες «Κατευθυντήριες γραμμές για την περίοδο αξιολογήσεως του προσωπικού κατά το έτος 2012», περιλαμβανομένου του τμήματος που προβλέπει ότι η τελική αξιολόγηση πρέπει να συνοψίζεται σύμφωνα με ορισμένο τρόπο, χωρίς, όμως, να διευκρινίζει τα κριτήρια που πρέπει να εφαρμόσει ο αξιολογητής·
                        
                     
         
               —
            
            
               επικουρικώς, να ακυρώσει
               
                           —
                        
                        
                           την έκθεση αξιολογήσεως του έτους 2012 στο σύνολό της, τόσο το τμήμα της που αφορά την «αξιολόγηση» όσο και εκείνο με το οποίο δεν βαθμολογείται ο προσφεύγων-ενάγων με «exceptional performance» (εξαιρετικά) ή «very good performance» (λίαν καλώς) και δεν προτείνεται για προαγωγή στην κατηγορία καθηκόντων D, καθώς και, τέλος, το τμήμα της εκθέσεως με το οποίο καθορίζονται οι στόχοι για το έτος 2013·
                        
                     
                           —
                        
                        
                           όλες τις συνακόλουθες και προγενέστερες σχετικές πράξεις, μεταξύ των οποίων καταλέγονται οπωσδήποτε οι προαγωγές που αποφασίσθηκαν με το υπόμνημα «περίοδος αξιολογήσεως του προσωπικού κατά το έτος 2012, κατάλογος προαχθέντων υπαλλήλων» του διευθυντή ανθρωπίνων πόρων, του Μαΐου 2012·
                        
                     
         
               —
            
            
               εν πάση περιπτώσει, να υποχρεώσει την ΕΤΕπ να αποκαταστήσει την υλική ζημία και να ικανοποιήσει την ηθική βλάβη (όπως καθορίζεται στο δικόγραφο της προσφυγής-αγωγής) την οποία υπέστη ο προσφεύγων-ενάγων και να καταβάλει τα έξοδα στα οποία αυτός υποβλήθηκε, ποσά προσαυξημένα με τόκους υπερημερίας και λαμβανομένης υπόψη της νομισματικής ανατίμησης, καθώς και να την καταδικάσει στα δικαστικά έξοδα.